

**KËSHILLI BASHKIAK**

**V E N D I M**

Nr.110, datë 28.09.2017

**PËR**

 **MIRATIMIN NË PARIM TË DHËNIES ME QIRA TË PASURISË SË LLOJIT “TRUALL”, ME SIPËRFAQE 4600 (KATËRMIJË E GJASHTËQIND) M2, PJESË E PASURISË ME NUMËR 24/18, ZONË KADASTRALE** **2953, NË PRONËSI TË BASHKISË TIRANË**

Në mbështetje të nenit 8, pika 2, nenit 9, pika 1, nënpikat 1.1 shkronja “b” dhe 1.2, shkronja “c”, nenit 54 shkronja “e” dhe nenit 55 pikat 4 dhe 6 të Ligjit nr.139/2015 “Për vetëqeverisjen vendore”; Ligjit nr. 8744, datë 22.02.2001 “Për transferimin e pronave të paluajtshme publike të shtetit në njësitë e qeverisjes vendore” (të ndryshuar); Vendimin të Këshillit të Ministrave nr. 478, datë 30.05.2013 “Për miratimin e listës përfundimtare të pronave të paluajtshme publike, shtetërore, që transferohen në pronësi ose në përdorim të Komunës Pezë, të Qarkut Tiranë”,( i ndryshuar); VKM. nr. 54, date 05.02.2014 “Për përcaktimin e kritereve, procedurës dhe mënyrës së dhënies me qira, enfiteozë apo kontrata të tjera të pasurisë shtetërore” të ndryshuar; VKM. nr. 510, datë 10.06.2015 “Për miratimin e procedurave për trasferimin e të drejtave dhe detyrimeve, personelit, arkivave të trupëzuara dhe të patrupëzuara, dhe të çdo dokumenti tjetër zyrtar në njësitë e qeverisjes vendore, të prekura nga riorganizimi administrativo-territorial”, me propozim të Kryetarit të Bashkisë; Këshilli Bashkiak,

**V E N D O S I:**

1. Të miratojë në parim dhënien me qira në favor të tretëve të pasurisë së llojit “truall”, me sipërfaqe 4600 (katërmijë e gjashtëqind) m2 sipas genplanit bashkëlidhur këtij vendimi, e cila është pjesë e pasurisë me numër 24/18, Zonë Kadastrale 2953, në pronësi të Bashkisë Tiranë, bazuar në vendimin nr. 649, datë 31.07.2013 të këshillit të Ministrave “Për një shtesë në vendimin nr. 478, datë 30.05.2013 të Këshillit të Ministrave “Për Miratimin e listës përfundimtare të pronave të paluajtshme publike, shtetërore, që transferohen në pronësi ose në përdorim të Komunës Pezë, të Qarkut të Tiranës”.
2. Ky proçes të kryhet nëpërmjet procedurave të konkurrimit, sipas përcaktimeve të vendimit nr. 54, datë 05.02.2014 të Këshillit të Ministrave “Për përcaktimin e kritereve, të procedurës dhe të mënyrës së dhënies me qira, enfiteozë apo kontrata të tjera të pasurisë shtetërore”, të ndryshuar.
3. Ngarkohet Kryetari i Bashkisë Tiranë për lidhjen e kontratës së qirasë.
4. Ky vendim hyn në fuqi sipas përcaktimeve të pikës 6 të nenit 55 të ligjit nr.139/2015 “Për vetëqeverisjen vendore” dhe pas konfirmimit ligjor nga Institucioni i Prefektit të Qarkut Tiranë.

K R Y E T A R

**ALDRIN DALIPI**